Komiteti Drejtues i PS miratoi ndryshimet në statut - 2003-11-10
Një ndër çështjet e debatuara ishte edhe rregullorja e kandidimit për kryetar të Partisë
Reagimet e para të grupit të deputetëve socialist që mbështesin zotin Ilir Meta ndaj ndryshimeve në statut dhe program, të miratuara javën e shkuar nga kryesia kishin qenë mjaft të ashpra. Epitetet parti-shtet, apo metoda staliniste, të përdorura prej tyre, për këdo ishin dukur një paralajmërim për një përplasje të fortë në mbledhjen e sotme të Komitetit të Përgjithshëm Drejtues të Partisë Socialiste. Por asgjë e tillë nuk ndodhi. Ndryshimet kaluan thuajse të paprekura dhe pa kundërshtime. Po ashtu u miratuan dhe pjesa dërrmuese e propozimeve të bëra dy ditë më parë nga ish presidenti Rexhep Mejdani, deri tani i vetmi kandidat, bashkë me kryemnistrin Fatos Nano për kreun e partisë. Zoti Mejdani kishte kërkuar mes të tjerave, mundësinë e pjesëmarrjes në konferencat e rretheve, gjë e cila u pranua, duke krijuar mundësinë që edhe ai të zhvillojë fushatë përpara kongresit. Kandidatit për kryetar do t’i jepet e drejta të ketë vëzhgues gjatë votimit në kongres, por jo në procesin e përzgjedhjes së delegatëve. Megjithëse mbledhja e sotme kaloi pa debate, kjo nuk ndryshoi asgjë në klimën brenda socialistëve dhe në marrëdhëniet e brendshme. Tonet e qeta të leximit të fjalës së tij, apo dhe ftesat që gjithkush të ngrihet mbi interesat personale, nuk fshehën sulmet e qarta që kryeministri Fatos Nano bëri ndaj kundërshtarëve të vet në parti. Zoti Nano pranoi se tkurrja e elektoratit në votimet e 12 tetorit ishte shkaktuar nga konfliktet e brendshme dhe shkeljet e rregulloreve si dhe ndaj shpërdorimit të problemeve të ndjeshme të shoqërisë. Ai u shpreh se fenomenet negative nuk luftohen duke kërkuar rrokada pa fund ministrash, apo duke recituar një fjalor të vjedhur antikorrupsion. Kryeministri deklaroi se paktet e brendshme janë dëmtuar rëndë apo dhe janë prishur, se është rikthyer gjuha e konfiktualitetit, derisa u arrit siç tha ai, në cënimin e shumicës në parlament në katër votime. Kjo, tha kryeministri, ka ndodhur për shkak se qeveria po sulmon informalitetin në ekonomi, korrupsionin dhe klientelizmin si dhe krimin e organizuar: tha zoti Nano. Ai la të kuptohet qartë se ai nuk ka ndërmend të bëjë më kompromise vetëm për hir të solidaritetit të brendshëm, por se mbështet kohezionin dhe solidaritetin, në dobi të reformave dhe kundër klientelizimit e abuzimit me pushtetin. deklaroi zoti Nano, duke shtuar se - tha ai Sipas zotit Nano, të gjithë ata që shkelin vendimet dhe rregullat e votuara duhet ta dinë se nuk do të lejohen nga anëtarësia socialiste dhe do ta lenë veten jashtë derës së partisë.// lk //